 Gabadhii iyo ninkeedii si sharaf leh ayay xaaladdoodii reereed iyo waajibaadkoodiiba wax uga baddaleen, odaygii wuxuu muujiyay, farxad xad dhaaf ah, wuxuu gabadhii maalin ay si fiican u wada qadeeyeen, ku yidhi ina mari oo qolkaa jiifka ina gee wax baan ku guddoonsiine, gabadhii way soo kacday, markii qolka la yimid, wuxuu ka xidhay in dhaha, kadib gabadhii oo aan arkaynin, wuxuu u xidhay, katiin dahab ah, dhega-dhego dahab ah iyo faraantigii, kadib wuxuu soo hor istaajiyay muraayad, indhihii ayuu ka furay maradii, waxayna is aragtay iayada oo wada dahab ah, intay farxad la kala badbadatay, ayay odaygii habsiisay, isagana waa uu ku farxay marka uu arkay farxadda gabadha ka muuqata, wuxuuna u sheegay in caawa ay huteel u casha tagayaan. 